RESOLUCIÓN do 27 de abril de 2005, da Dirección Xeral de Saúde Pública, pola que se convocan dous cursos de aplicadores/manipuladores de praguicidas de uso ambiental e de uso na industria alimentaria de nivel básico e dous cursos de aplicadores/ manipuladores de praguicidas de uso ambiental e de uso na industria alimentaria de nivel cualificado dirixido a traballadores en activo do sector madeireiro.
CONSELLERÍA DE SANIDADE — III. OUTRAS DISPOSICIÓNS — 19/05/2005

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vaia celebrar.
En consecuencia, anúnciase a convocatoria de catro cursos de aplicador/manipulador de praguicidas que se celebrarán de acordo coas seguintes bases:
1. Clase e número de cursos que se van a impartir:
1.1. Dous cursos de aplicadores/manipuladores de praguicidas de uso ambiental e de uso na industria alimentaria. Nivel básico.
1.2. Dous curso de aplicadores/manipuladores de praguicidas de uso ambiental e de uso na industria alimentaria. Nivel cualificado.
2. Datos xerais dos cursos:
Organizadores: Federación de Serradoiros e Rematantes da Madeira de Galicia (Fearmaga) e Servizo de Sanidade Ambiental da Dirección Xeral de Saúde Pública.
Enderezo da Fearmaga: avda. San Lázaro 81-1º B, Santiago de Compostela.
Provincia: A Coruña. C.P. 15703. Teléfono: 981 58 52 72. Fax: 981 58 68 75.
Enderezo do Servizo de Sanidade Ambiental da Dirección Xeral de Saúde Pública: edif. admin. San Lázaro s/n, Santiago de Compostela.
Provincia: A Coruña. C.P. 15781. Teléfono: 981 54 29 69. Fax: 981 54 29 70.
Financiamento: Federación de Serradoiros e Rematantes da Madeira de Galicia (Fearmaga).
3. Obxectivos dos cursos:
Conseguir unha formación adecuada para os traballadores do sector madeireiro que utilice praguicidas de uso ambiental e de uso na industria alimentaria, tanto os aplicadores (cursos básicos) como o persoal responsable dos tratamentos (curso cualificado).
4. Destinatarios:
-Destinatarios: traballadores en activo do sector madeireiro da Comunidade Autónoma de Galicia, pertencentes todos eles ao subsector produtivo de serradoiros e rematantes da madeira.
-Nº de prazas: o número de alumnos que poderán participar será de 15 como máximo para cada curso.
-Criterios de selección: será por rigorosa orde de recepción de solicitude de inscrición.
5. Lugar de celebración:
As clases correspondentes a estes cursos levaranse a cabo en:
Cursos de nivel básico.
1.1.1 Denominación do centro: Confederación de Empresarios de Galicia.
Enderezo: Rúa do Vilar, 54. Municipio: Santiago de Compostela.
Provincia: A Coruña.
1.1.2 Denominación do centro: Confederación de Empresarios de Lugo.
Enderezo: praza da Estación s/n. Municipio: Monforte de Lemos.
Provincia: Lugo.
Cursos de nivel cualificado.
1.2.1 Denominación do centro: Confederación de Empresarios de Galicia.
Enderezo: Rúa do Vilar, 54. Municipio: Santiago de Compostela.
Provincia: A Coruña.
1.2.2 Denominación do centro: Confederación de Empresarios de Lugo.
Enderezo: praza da Estación s/n Municipio: Monforte de Lemos.
Provincia: Lugo.
6. Duración e horario:
Cursos de nivel básico.
O curso terá unha duración de 27 horas lectivas (incluída a avaliación) que se realizarán nas seguintes datas:
Curso 1.1.1. Datas: do 23 ao 26 de maio de 2005. Horario: das 9.00 ás 14.00 h e das 16.00 ás 19.00 h, excepto o día 26 de maio que será das 9.00 ás 12.00 h.
Curso 1.1.2. Datas: do 30 de maio ao 2 de xuño de 2005. Horario: das 9.00 ás 14.00 h e das 16.00 ás 19.00 h, excepto o día 2 de xuño que será das 9.00 ás 12.00 h.
Cursos de nivel cualificado.
O curso terá unha duración de 66 horas lectivas (incluída a avaliación) que se realizarán nas seguintes datas:
Curso 1.2.1. Datas: do 6 ao 16 de xuño de 2005. Horario: das 9.00 ás 14.00 h e das 16.00 ás 19.00 h, excepto o día 16 de xuño que será das 10.00 h ás 12.00 h.
Curso 1.2.2. Datas: do 20 ao 30 de xuño de 2005. Horario: das 9.00 ás 14.00 h e das 16.00 h ás 19.00 h, excepto o día 30 de xuño que será das 10.00 ás 12.00 h.
7. Programa:
O temario que se impartirá é o que figura no anexo II.
8. Solicitudes e inscrición:
As solicitudes de asistencia, de acordo cos modelos que figuran no anexo I, tramitaranse ao organismo organizador dos cursos.
O prazo de presentación de solicitudes rematará o día 19 de maio.
-Documentación: o persoal que desexe participar nestes cursos deberá presentar cuberta a solicitude que figura como anexo I, xunto cunha fotocopia compulsada do DNI, e un certificado en que se especifique que cumpre o perfil dos destinatarios dos cursos.
-Admisión: a Federación de Serradoiros e Rematantes da Madeira de Galicia (Fearmaga) avisará por teléfono aos admitidos nestes cursos.
9. Certificado de superación do curso:
É obrigatoria a asistencia a todas as sesións do curso. Finalizado este, realizarase as probas pertinentes que avalíen os coñecementos adquiridos polos alumnos e en caso de superalas expedirá o certificado co que poderá solicitar á Dirección Xeral de Saúde Pública da Consellería de Sanidade o carné de manipulador de praguicidas de uso ambiental e de uso na industria alimentaria.
Santiago de Compostela, 27 de abril de 2005.
Jorge Suanzes Hernández
Director xeral de Saúde Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA